
AVIZ

asupra proiectului Legii bugetului de stat pe anul 2001
În conformitate cu prevederile art.9 din Regulamentul şedinţelor comune ale Camerei Deputaţilor şi Senatului, Comisia pentru muncă şi protecţie socială a Camerei Deputaţilor şi Comisia pentru muncă, protecţie socială şi problemele şomajului a Senatului, au fost sesizate, spre dezbatere şi avizare, cu proiectul Legii bugetului de stat pe anul 2001, trimis comisiilor cu adresele nr.208, respectiv nr. L 120 din 26 martie 2001.

Potrivit prevederilor art.15 din Regulamentul şedinţelor comune ale Camerei Deputaţilor şi Senatului, membrii comisiilor reunite au examinat proiectul de lege mai sus menţionat în şedinţa din 29 martie 2001.

În urma dezbaterilor, membrii comisiilor au hotărât avizarea favorabilă a proiectului de lege mai sus menţionat, cu un amendament admis şi un amendament respins, cuprinse în Anexa la prezentul aviz..

PREŞEDINTE, 


Smaranda DOBRESCU

PREŞEDINTE, 


Simona MARINESCU

Întocmit:

Expert Elena MESAROŞ



Întocmit, 

Consilier Adrian Neacşu 

Expert Ion Zare


Expert Paula Apăteanu

ANEXA

Nr. crt.
Articolul

(textul iniţial)
Amendamentul propus

(autorul)

Text adoptat de comisie
Motivare

0
1
2
3

1
Articolul 13, alineatul (1)

(1) Începând cu luna în care se publică prezenta lege în Monitorul Oficial al României, Partea I, valoarea de referinţă universală care se utilizează în vederea determinării valorii de referinţă sectorială şi, respectiv, a indemnizaţiilor şi a salariilor de bază, după caz, pentru personalul salarizat potrivit anexelor nr.II/1 cap.I, II/2 şi III la Legea nr.154/1998 privind sistemul de stabilire a salariilor de bază în sectorul bugetar şi a indemnizaţiilor pentru persoane care ocupă funcţii de demnitate publică, cu modificările ulterioare, este de 2.444.000 lei, iar indicatorul de prioritate intersectorială prevăzut în anexa nr.I, nr.crt.1, 2 şi 3 se stabileşte la 0,62.


Se propune reformularea textului după cum urmează:

“Art.13. - (1) Începând cu luna în care se publică prezenta lege în Monitorul Oficial al României, Partea I, valoarea de referinţă universală care se utilizează în vederea determinării valorii de referinţă sectorială şi, respectiv, a indemnizaţiilor şi a salariilor de bază, după caz, pentru personalul salarizat potrivit anexelor nr.II/1 cap.I, II/2 şi III la Legea nr.154/1998 privind sistemul de stabilire a salariilor de bază în sectorul bugetar şi a indemnizaţiilor pentru persoane care ocupă funcţii de demnitate publică, cu modificările ulterioare, este de 2.444.000 lei, iar indicatorul de prioritate intersectorială prevăzut în anexa nr.I, nr.crt.1, 2 şi 3 se stabileşte la 0,75.”

Autor: d-na deputat Paula Ivănescu şi dl deputat Gheorghe Barbu
În Legea bugetului de stat pe anul 2000 se prevedea o valoare pentru indicatorul de prioritate intersectorială de 0,62. Normal este să se mărească acest indicator cu minim 15%, având în vedere că indemnizaţiile funcţiilor alese sau numite nu mai sunt însoţite de nici un fel de de sporuri şi nici nu beneficiază de indexări. Este normală propunerea cu atât mai mult cu cât creşterea valorii de referinţă sectorială propusă prin legea bugetului este de 30%, acoperind doar în proporţie de 80% rata inflaţiei 2000/2001.

În cursul dezbaterilor, următorul amendament nu a fost admis:

Nr. crt.
Articolul

(textul iniţial)
Amendamentul propus şi autorul acestuia
Motivare

0
1
2
3

1
Articolul 26, alineatul (1)

(1) Regiile autonome, societăţile şi companiile naţionale, institutele naţionale de cercetare-dezvoltare care funcţionează în baza Ordonanţei Guvernului nr.25/1995, aprobată şi modificată prin Legea nr.51/1996, cu modificările ulterioare, şi celelalte societăţi comerciale pot efectua, anual, în limita unei cote de până la 1,5%, aplicată asupra fondului de salarii realizat anual, aferent salariaţilor cu contract individual de muncă, cheltuieli care sunt deductibile la calculul profitului impozabil, pentru funcţionarea corespunzătoare a unor activităţi sau unităţi aflate în administrarea acestora potrivit legii, şi anume: grădiniţe, creşe, dispensare, cabinete medicale, servicii de sănătate acordate în cazul bolilor profesionale şi al accidentelor de muncă până la internarea într-o unitate sanitară, muzee, cantine, baze sportive, cluburi, cămine de nefamilişti, precum şi pentru şcolile pe care le au sub patronaj.


D-na deputat Paula Ivănescu şi dl deputat Gheorghe Barbu propun reformularea alin.(1) a art.26 după cum urmează:

“Art.26. – (1) Regiile autonome, societăţile şi companiile naţionale, institutele naţionale de cercetare-dezvoltare care funcţionează în baza Ordonanţei Guvernului nr.25/1995, aprobată şi modificată prin Legea nr.51/1996, cu modificările ulterioare, şi celelalte societăţi comerciale pot efectua, anual, în limita unei cote de până la 2,5%, aplicată asupra fondului de salarii realizat anual, aferent salariaţilor cu contract individual de muncă, cheltuieli care sunt deductibile la calculul profitului impozabil, pentru funcţionarea corespunzătoare a unor activităţi sau unităţi aflate în administrarea acestora potrivit legii, şi anume: grădiniţe, creşe, dispensare, cabinete medicale, servicii de sănătate acordate în cazul bolilor profesionale şi al accidentelor de muncă până la internarea într-o unitate sanitară, muzee, cantine, baze sportive, cluburi, cămine de nefamilişti, precum şi pentru şcolile pe care le au sub patronaj.”


Argumente pentru susţinere:

Trebuie să revină la valoarea de 2,5% deoarece deja grădiniţele, creşele, bazele sportive etc.  nu mai pot fi susţinute nici la limita de subzistenţă prin alocarea unei cote de numai 1,5% cum s-a prevăzut în anul 2000.

Argumente pentru respingere:

Prin creşterea acestei cote, beneficiile acestor unităţi ar trebui restructurate şi probabil a fi afectate alte cheltuieli. Mai mult, această cotă de 1,5% aplicată fondului de salarii a fost stipulată în Pactul social, devenind directivă guvernamentală.

PREŞEDINTE, 


Smaranda DOBRESCU

PREŞEDINTE, 


Simona MARINESCU

Întocmit: 







Întocmit, 

Expert Elena MESAROŞ 






Consilier Adrian Neacşu 

Expert Ion Zare

Expert Paula Apăteanu


